CELEX: 62010CJ0041
Language: sl
Date: 2010-10-28
Title: Sodba Sodišča (osmi senat) z dne 28. oktobra 2010. # Evropska komisija proti Kraljevini Belgiji. # Neizpolnitev obveznosti države - Neposredno zavarovanje razen življenjskega zavarovanja - Direktivi 73/239/EGS in 92/49/EGS - Vzajemne zavarovalnice, ki so dejavne na trgu dodatnega zdravstvenega zavarovanja - Nepravilen ali nepopoln prenos. # Zadeva C-41/10.

Sodba Sodišča (osmi senat) z dne 28. oktobra 2010 – Komisija proti Belgiji
      (Zadeva C-41/10)
      „Neizpolnitev obveznosti države – Neposredno zavarovanje razen življenjskega zavarovanja – Direktivi 73/239/EGS in 92/49/EGS – Družbe za vzajemno zavarovanje, ki so dejavne na trgu dodatnega zdravstvenega zavarovanja – Nepravilen ali nepopoln prenos“
      Tožba zaradi neizpolnitve obveznosti – Preizkus utemeljenosti, ki ga opravi Sodišče – Upoštevni položaj – Stanje po izteku roka, določenega v obrazloženem mnenju (člen 258 PDEU) (Glej točke od 29 do 32.)
      Predmet
      
         
               Neizpolnitev obveznosti države – Nepravilen in nepopoln prenos določb 6, 8, 15, 16 in 17 Prve direktive Sveta z dne 24. junija 1973
                  o usklajevanju zakonov in drugih predpisov o začetku opravljanja in opravljanju dejavnosti neposrednega zavarovanja razen
                  življenjskega zavarovanja (73/239/EGS) (UL, posebna izdaja v slovenščini, poglavje 6, zvezek 1, str. 14) in členov 20, 21
                  in 22 Direktive Sveta 92/49/EGS z dne 18. junija 1992 o spremembah direktiv 73/239/EGS in 88/357/EGS in o uskladitvi zakonov
                  in drugih predpisov o neposrednem zavarovanju razen življenjskega zavarovanja (tretja direktiva o premoženjskem zavarovanju)
                  (UL, posebna izdaja v slovenščini, poglavje 6, zvezek 1, str. 346).
               
            Izrek
      
         
                  1.
               
               
                  
               
               
                  	Kraljevina Belgija s tem, da ni pravilno in v celoti prenesla Prve direktive Sveta z dne 24. junija 1973 o usklajevanju zakonov
                     in drugih predpisov o začetku opravljanja in opravljanju dejavnosti neposrednega zavarovanja razen življenjskega zavarovanja
                     (73/239/EGS), kakor je bila spremenjena z Direktivo 2002/13/ES Evropskega parlamenta in Sveta z dne 5. marca 2002 in z Direktivo
                     Sveta 92/49/EGS z dne 18. junija 1992 o spremembah direktiv 73/239/EGS in 88/357/EGS in o uskladitvi zakonov in drugih predpisov
                     o neposrednem zavarovanju razen življenjskega zavarovanja (tretja direktiva o premoženjskem zavarovanju), ni izpolnila obveznosti
                     iz členov 6, 8, 15, 16 in 17 Direktive 73/239, kakor je bila spremenjena z Direktivo 2002/13, ter iz členov od 20 do 22 Direktive 92/49.
                  
               
            
         
                  2.
               
               
                  
               
               
                  	Kraljevini Belgiji se naloži plačilo stroškov.